Моніка Бэлюччы

**Мо́ніка Бэлю́ччы** (; нар. 1964) — італьянская кінаакторка.

## Біяграфія
Моніка Бэлюччы нарадзілася 30 верасьня 1964 году ў невялікім італьянскім горадзе Чыта ды Кастэла, правінцыя Умбрыя. Бацька — Рамано Бэлюччы, уладальнік кампаніі грузаперавозак. Пасьля канчатка школы Бэлюччы паступае на юрыдычны факультэт Унівэрсытэта Пэруджы. З мэтай зарабіць грошай на навучаньне яна пачынае падзарабляць мадэльлю, неўзабаве гэта становіцца асноўнай яе прафэсіяй. У 1988 годзе Бэлюччы кідае вучобу і пераязджае ў Мілян, цэнтар італьянскай моднай індустрыі. Тут яна падпісвае кантракт з мадэльным агенцтвам «Эліт», а праз год яна пераязджае ў Парыж.

У самым пачатку сваёй кар’еры яна стала тварам брэнда «D&G», пазіравала вядомаму італьянскаму фатографу Аліў’ера Таскані і Рычарду Авэдону, які ў свой час здымаў Мэрылін Манро.

Да 1989 году Моніка ўжо пасьпела папрацаваць і ў Парыжы і па той бок акіяна — у Нью-Ёрку. Нягледзячы на тое, што ёй атрымалася дамагчыся велізарнага посьпеху за гэтак кароткі час, пасьпеўшы папрацаваць на паказах Долчэ-Габана і Эль, Моніка разумее, што можа дамагчыся яшчэ большага посьпеху ў якасьці акторкі. Яна стала наведваць курсы акторскага майстэрства і прынялася вучыць ангельскую і францускую мовы.

З 1990 году Бэлюччы пачынае здымацца ў кіно, яе першай роляй становіцца праца ў італьянскім тэлевізійным фільме «Жыцьцё з сынамі». Неўзабаве Фрэнсіс Форд Копала заўважыў яе на вокладцы моднага часопіса і запрасіў на кастынг у сваёй новай карціне. Так яна ў 1992 годзе трапляе ў Галівуд і мае ролю нявесты Дракулы ў стужцы «Дракула», дзе яе партнэрамі па фільме сталі Вайнона Райдэр, Гэры Олдман, Кіяну Рыўз і Энтані Хопкінс.

Рэжысэр Жыль Мімуні стаў першым, хто рызыкнуў даць Бэлюччы галоўную ролю. У 1996 годзе Бэлюччы ўдала дэбютуе ў францускім кіно, здымаючыся ў фільме «Кватэра». За ролю ў гэтай карціне акторка намінуецца на прэмію Сэзар. На здымках фільма «Кватэра» Моніка Бэлюччы знаёміцца са сваім будучым мужам францускім акторам Вэнсанам Касэлям. Увосень 2004 г. у іх нараджаецца дзяўчынка, якую назвалі Дзевай. У 2000 годзе выходзіць карціна «Малена», якая канчаткова зацьвердзіла Бэлюччы як таленавітую акторку. Дадзеная карціна прынесла Моніцы сусьветную вядомасьць.

Разам з Касэлям Моніка здымаецца яшчэ ў цэлым шэрагу карцін, сярод якіх найболей прыкметныя «Дабэрман» (1997), «Братэрства ваўка» (2001), «Незваротнасьць» (2002). Апошні фільм стаў сэнсацыяй Канскага кінафэсту 2002 году. Наяўная ў карціне 9-хвілінная сцэна гвалту (гераіню Бэлюччы жорстка гвалтуе наркаман) выклікала буру нэгатыва ў гледачоў, частка зь якіх у знак пратэсту пакінула залю. Што цікава: на кінафэсьце ў Стакгольме карціна атрымала прыз.

Даўно пакінуўшы мадэльны бізнэс, Моніка не перастала здымацца, яна стала больш выбарчай. Акторка адпрэчыла прапанову «Плэйбоя» пра фотасэсію коштам больш 3 мільёнаў даляраў, затое зьявілася на вокладцы Esquire, апранутая толькі ў чорную ікру.

Нягледзячы на тое, што Моніцы атрымалася дасягнуць небывалых вышынь як у мадэльным бізнэсе, так і акторскай кар’еры, ёй не дае жыцьця мара аднойчы згуляць разам зь яе кумірам — Робэртам дэ Ніра.

З 2001 году Моніка Бэлюччы зьяўляецца тварам ювэлірнай кампаніі Cartier.

## Фільмаграфія

Моніка Бэлюччы з 1990 па 2007 год зьнялася ў 45 фільмах.

## Крыніцы

## Вонкавыя спасылкі
* 
* Monica Bellucci — расейскамоўны фан-сайт
* Monica-Belluci.net
* Monica Bellucci Online
* Monica Bellucci (фан-сайт)
* Monica Bellucci

Катэгорыя:Нарадзіліся 30 верасьня
Катэгорыя:Нарадзіліся ў 1964 годзе
Катэгорыя:Нарадзіліся ў Італіі
Катэгорыя:Італьянскія акторкі